jkorsvik/nowiki_second_scrape_merged huggingface dataset:
Korean Broadcasting System

Korean Broadcasting System (KBS) er et statlig eid kringkastingsselskap, og den største av de fire store kringkasterne i Sør-Korea. Selskapet er best kjent for sine nyhetssendinger og historiske drama, men møter sterk konkurranse fra de privateide MBC og SBS. Det fjerde store kringkastingsselskapet er det statlig eide EBS med fokus på utdanning.
En obligatorisk kringkastingsavgift bidrar med 37,8 prosent av KBS inntekter, mens 47,6 prosent av inntektene kommer fra kommersiell reklame For å finansiere programmer som KBS World Radio og en radiotjeneste for handikapede mottar KBS offentlig finansiering.


== Kanaler ==


=== Fjernsyn ===
KBS 1TV, nyheter og aktualiteter, utdanning, sport og kultur. Etablert i 1961 som HLKA-TV. KBS 1TV er fullfinansiert av kringkastingsavgift og viser ingen kommersielle reklamebudskap.
KBS 2TV, underholdning, drama og utdanning. Etablert i 1964 som Tongyang Broadcasting Corporation.


=== Fjernsyn via kabel og satellitt ===
KBS Prime, kultur og drama. Etablert i 1996 som KBS satellite 2 og KBS Korea i 2002.
KBS Drama, tidligere KBS Sky Drama, etablert i 2002.
KBS N Sports, tidligere KBS Sports/KBS Sky Sports, etablert i 2002.
KBS Joy, komedier og spørrekonkurranser, etablert i 2006.


=== Radio ===
KBS Radio 1 (AM/FM), nyheter og aktualiteter, dokumentarer og kultur, etablert i 1965.
KBS Radio 2 (AM/FM), underholdning, etablert i 1967 som KBS Second Programme.
KBS Radio 3 (AM/FM), etablert i 1973 som RSB (Radio Seoul Broadcasting), renavnet til TBC Radio på 1970-tallet, dagens navn fra 1980. Lagt ned i 1981. Erstattet av KBS Radio 2 sin regionalradio og Educational FM, nåværende EBS FM). Relansert på 2000-tallet som en spinoff fra KBS Radio 2. I 2010 lansert som FM-radio og etablert som en radiokanal for funksjonshemmede.
KBS 1FM (FM), klassisk musikk og folkemusikk, etablert i 1979 som KBS-FM.
KBS 2FM (89.1 MHz Cool FM), populærmusikk, etablert i 1966 som TBC-FM.
KBS social radio (kortbølge & mellombølge), etablert i 1975 som KBS Third Programme.
KBS World Radio, internasjonal radiokanal.


== KBS World ==

KBS World er KBS sin utenlandssending som sender både fjernsyn og radio.


== Referanser ==


== Eksterne lenker ==
Offisielt nettsted 
(en) Korean Broadcasting System – kategori av bilder, video eller lyd på Commons 
(en) KBS World
(en) KBS World News Today
KBS

KBS kan sikte til:

Korean Broadcasting System, den sørkoreanske public service-kringkasteren.
KBS World, Korean Broadcasting Systems internasjonale sendinger.
KBS Kjøpesenter, et tidligere kjøpesenter i Trondheim.
Neuf-Brisach

Neuf-Brisach er en kommune i departementet Haut-Rhin i Alsace i regionen Grand Est i det nordøstlige Frankrike. Bynavnet «nye Breisach» viser til den tyske byen Breisach som ligger på den andre bredden av Rhinen.
Bildet til høyre viser at byen er anlagt som en befestet by med murer. Arbeidet var planlagt av offiseren og ingeniøren Sébastien Le Prestre de Vauban, som var i kong Ludvig XIVs tjeneste. Etter freden i Rijswijk 1697 hvor Frankrike tapte byen Breisach til Habsburgerne, ble den nye byen anlagt som en grensebefestning.
Byen ble i 2008 oppført på UNESCOs verdensarvliste som en del av samlingen på 12 av «Vaubans festninger».


== Befolkningsutvikling ==
Antall innbyggere i kommunen Neuf-Brisach


== Referanser ==


== Eksterne lenker ==
Offisielt nettsted 
(en) Neuf-Brisach – kategori av bilder, video eller lyd på Commons 
(en) Neuf-Brisach – galleri av bilder, video eller lyd på Commons 
Kommunedata INSEE
Neuf-Brisach. fortifications.fr: Trois siècles d'histoire de la fortification (fr)
fortified-places.com
Ralph Hammeras

Ralph Hammeras (født 24. mars 1894 i Minneapolis i Minnesota,  død 3. februar 1970 i Los Angeles i California) var en amerikansk Spesialeffektsdesigner, filmfotograf og art director. Han ble nominert for 3 tre Academy Awards.


== Priser ==
1949: Deep Waters - Nominert for en Academy Award for Best Visual Effects.
1931: Just Imagine - Nominert for en Academy Award for Best Art Direction.
1929: Nominert for en Academy Award for Engineering Effects.


== Referanser ==


== Eksterne lenker ==
(en) Ralph Hammeras på Internet Movie Database 
(sv) Ralph Hammeras i Svensk Filmdatabas 
(fr) Ralph Hammeras på Allociné 
(en) Ralph Hammeras på AllMovie 
(en) Ralph Hammeras hos The Movie Database
Pehr Qværnstrøm

Pehr Qværnstrøm (født 8. februar 1878 i Halden, død 12. desember 1949) var en norsk skuespiller.


== Filmografi ==


=== Skuespiller ===
1946 – Så møtes vi imorgen, Kontorsjefen
1943 – Vigdis, Rettsvitnet
1940 – Godvakker-Maren, Endresen
1939 – Familien på Borgan, Ola Bråten
1939 – Gryr i Norden, Formannen
1938 – Ungen, En resturatør
1938 – Det drønner gjennom dalen, Skogeier
1938 – Lenkene brytes, Ludvigsen
1937 – Bra mennesker, En kjøpmann
1920 – Kaksen på Øverland, Aasmund Venaas, spillemann
1912 – Hemmeligheden, Fiskeren
1911 – Fattigdommens forbandelse
1911 – Bondefangeri i Vaterland


=== Regissør ===
1911 – Bondefangeri i Vaterland


=== Manusforfatter ===
1911 – Bondefangeri i Vaterland


== Eksterne lenker ==
(en) Pehr Qværnstrøm på Internet Movie Database 
(sv) Pehr Qværnstrøm i Svensk Filmdatabas 
(en) Pehr Qværnstrøm hos The Movie Database
Hotell Hellman

Hotell Hellman er et musikkalbum med Onkel Tuka, utgitt i 2008.
Mottakelsen ble god i Dagsavisen med terningkast 5.


== Sporliste ==
«I kø»
«Fredløs røver»
«Åh død»
«En sang for en som kjempa»
«J.C. Pettersen»
«1716-18»
«Hotell Hellman»
«Lille Mari»
«Når toget kommer inn»
«Tistaelva blues»
«Som på film»
«Rett ut av månen»


== Referanser ==


== Eksterne lenker ==
(en) Hotell Hellman på Discogs
Geriljagospel

Geriljagospel er et musikkalbum med Onkel Tuka, utgitt i 2006.


== Sporliste ==
«To hender»
«Det er sånn det er»
«På den andre siden av fjorden»
«Kanaans land»
«Hvis jeg gir min sjel»
«Jeg jobber på en bygning»
«Den gode gamle trua»
«Hva holder de på med i himmelen i dag?»
«Alv Uddas tunge ferd mot himmelen»
«Ja, jeg lengter hjem»
«Hvis krafta går ut av din tro»
«Velsigna er de arme sjele»
«Jeg er på vei til himmelen»


== Eksterne lenker ==
(en) Geriljagospel på Discogs
Sebastian Junger

Sebastian Junger (født 17. januar 1962) er en amerikansk forfatter, journalist, og dokumentarfilmskaper. Han er mest kjent for boken «The Perfect Storm: A True Story of Men Against the Sea», og for sine beretninger fra krigen i Afghanistan gjennom boken «War» og dokumentarfilmen Restrepo (2010).
Junger ble født i Belmont i Massachusetts i USA. Han tok en bachelor i kulturell antropologi fra Wesleyan University i 1984.
I 1997 ble hans bok «The Perfect Storm: A True Story of Men Against the Sea» utgitt. Boken tar for seg stormen som herjet nordøstkysten i USA i 1991, og hva som skjedde med fiskebåten «Andrea Gail». Filmen Den perfekte stormen (2000) er basert på boken. Etter boken opprettet han The Perfect Storm Foundation, som gir legater til barn med foreldre som jobber i fiskeindustrien.
Junger skrev boken «A Death in Belmont», om mordet på Bessie Goldberg i Belmont i samme periode som kveleren fra Boston herjet. «Fire» er en samling artikler om farlige yrker.
Sammen med fotografen Tim Hetherington hadde han flere besøk i Afghanistan i 2007 og 2008, som ledet både til dokumentarfilmen Restrepo (2010) og boken «War».


== Referanser ==


== Eksterne lenker ==
(en) Offisielt nettsted 
(en) Sebastian Junger (film director) – kategori av bilder, video eller lyd på Commons 
(en) Sebastian Junger på Internet Movie Database 
(sv) Sebastian Junger i Svensk Filmdatabas 
(da) Sebastian Junger på Filmdatabasen 
(fr) Sebastian Junger på Allociné 
(en) Sebastian Junger på AllMovie 
(en) Sebastian Junger hos The Movie Database 
(en) Sebastian Junger på Twitter 
(en) Sebastian Junger på Facebook
Geriljagress

Geriljagress er et musikkalbum med Onkel Tuka, utgitt i 1998. Dette er bandets debutalbum.


== Sporliste ==
«Høy i hatten»
«Henta av gud»
«Stor og hvit»
«Til april»
«Jeg var hos deg en stund»
«Mens vi venter på Rimbaud»
«Magisk ro»
«Piken i den large sorte frakken»
«Lille Mari»
«Ruspilot»
«Fattigmanns entre»
«Halden, blod og penger» (kun på LP)
«Lista ligger lavt»
«Kokain blues»
«Fredriksten Festning blues»


== Eksterne lenker ==
(en) Geriljagress på Discogs
Idrottslaget Gular

Idrottslaget Gular (IL Gular) er et idrettslag etablert av bygde-og bondeungdomslagene i Bergen 25. september 1946.
Laget har hatt hovedfokus på orientering og friidrett og har en lang rekke norgesmesterskap i disse idrettsgrenene.
Klubben eier Gularhuset i Sandviken. Huset er et leilighetshus kjøpt i 1974 for å gi botilbud til klubbens tilflyttede medlemmer.
«Havgula» er lagets klubbavis og har de siste årene utkommet med en utgave i året. 


== Kjente utøvere ==
Thomas Solberg Eide
Arne Hamarsland
Marius Vedvik
Jon Tvedt
Ingvill Måkestad Bovim
Quincy Douglas
Atle Douglas
Knut Hjeltnes
Jacob Vaula


== Eksterne lenker ==
Offisielt nettsted
Omar Østli

Steinar Omar Østli (født 7. august 1970) er en norsk gitarist, låtskriver og vokalist.
Østli, som startet sin karriere i bandet Yesterday´s Rain, er også kjent som gitarist i Onkel Tuka, The Salmon Smokers, Belfast Express, Bobben Roll´s Brennevinstrio, Tor Brynildsen Band og Hege Brynildsen Band.  I 2007 ga han ut sitt første soloalbum, Ingens mann. Plate nummer to, 1750 Halden, kom i 2011. I 2015 (11. desember) kom utgivelse nummer tre, «Hvite netter».  I 2016 ga han ut to album, 1752 Halden og Oppover. I 2018 kom samleplaten med bandet Yesterday´s Rain: "Message To Your Heart (1986-1996)". Han har samarbeidet med artister som Henning Kvitnes, Luke Elliot, Iain Matthews, Tor Brynildsen, Hege Brynildsen, Torgeir & Kjendisene og Paal Flaata.Albumet Central pensjonat utkom i 2020, og singelen «Ny deal» ble utgitt i 2021. I juli 2022 skrev Omar Østli sangen «Dumme mann» sammen med Gøran Grini.


== Diskografi ==
AlbumIngens mann (2007)
1750 Halden (2011)
Hvite netter (2015)
1752 Halden (2016)
Oppover (2016)
10 sanger (2017)
Klart skip (2019)
Central pensjonat (2020)SinglerVille veier (2006)
Oppover (2016)
Bandittenes julebord (2017)
«Klart skip» (2019)
«Ny deal» (2021)
«Dumme mann» (2022)


=== Onkel Tuka ===
Geriljagospel (2006)
Hotell Hellman (2008)
Hvit honning (2011)
Woodys verden – en hyllest til Woody Guthrie 100 år (2012)
Musekongen blues (2013)
Geriljagospel – The Tandberg Tapes (2016)
Klokkene ringer (2017)
Sinnabrus blues (Et familiealbum) (2018)


=== Some Velvet Evening ===
The Songs of Lee Hazlewood (2000)


=== The Salmon Smokers ===
AlbumThe Never-Ending Coconut Experience (2017)Singler/EP-erSo Long, Marianne/Sisters of Mercy (2017), med Lars Lillo-Stenberg


=== Halden Electric ===
Women (2013)


=== Deltar på ===
Ian Senior: The Affair (2001)
Torgeir & Kjendisene: Tørst (2003)
Torgeir & Kjendisene: Skål! – Beste 21 partyslagere (2004)
Jan Vardøen: Songs From a Blue Country (2005)
Julemusikk: Jul i Halden 2006 (2006)
NorskAmerikaner: Cowboy & indianer Sessions Vol. 1 (2007)
Tor Brynildsen: Tor Brynildsen (2007)
Paal Flaata: Table Full of Lonely People (2008)
Paal Flaata: Old Angel Midnight (2008)
Julemusikk: Jul i Halden 2010 (2010)
Henning Kvitnes: Ingen tid å miste (2012)
Hege Brynildsen: Hege (2012)
Paal Flaata: Wait By the Fire – Songs of Chip Taylor (2012)
Henning Kvitnes: Jada, vi elsker... (2014)
Hege Brynildsen: Till Harry (2014)
New Jordal Swingers: 11 sanger (2014)
Julemusikk: Jul i Halden 2014 (2014)
The Unforgiven: In Due Time (2015)
Luke Elliot: Trouble (2015)
Rem & Rem: Hustavler (2015)
Luke Elliot: Dressed for the Occasion (2015)
Raga Rockers-hyllest: Sannhet på boks – en hyllest til Raga Rockers (2015)*
Hege Brynildsen: When My Man Comes Around (2015)
Tor Brynildsen: 60 Years of Rock'n'Roll (2016)
Paal Flaata: Love and Rain: The Athletic Sessions (2017)
Yesterday's Rain: Message to Your Heart (1986–1996) (2017)
Luke Elliot: The Big Wind (2020)
Hege Brynildsen: Blue Birds Black Knights,  (2021)


== Referanser ==
Enns

Enns er en by i den østerrikske delstaten Oberösterreich. Byen har 11 281 innbyggere (2010) og ligger 281 moh ved elven Enns, hvor denne danner grensen til Niederösterreich og dessuten munner ut i Donau.
Byen Enns kaller seg om enn omstridt, Østerrikes eldste by. Tildelingsbrevet med byrettigheter fra 1212 oppbevares i bymuseen. 
I byen finnes flere gamle og interessante bygninger:  den gotiske Pfarrkirche (1308–43), rådhuset (1547) det 60 meter høye bytårnet (1554–68) og slottet Ennsegg (1565), hvor Napoleon bodde i tre dager. St.-Laurenz-Basilikaen eller Lorchbasilikaen i bydelen Lorch med synlige utgravninger fra Lauriacum, en betydelig romersk by på dette sted, langs limes.
Byen var den første Cittaslowbyen i Østerrike.


== Eksterne lenker ==
Offisielt nettsted 
(en) Enns – kategori av bilder, video eller lyd på Commons 
(en) Enns – galleri av bilder, video eller lyd på Commons
Ingens mann

Ingens mann er et musikkalbum med Omar Østli, utgitt i 2007. Dette er hans debutalbum.


== Sporliste ==
«City Central pensjonat»
«Ville veier»
«I siste sekund»
«Ingens mann»
«Svanesang»
«Lykkelig»
«Alt jeg vil ha»
«Gatelangs»
«Langt hjemmefra»
«Mange her i kveld»
«Gangster»
Jens Røkke

Jens Røkke (født 9. desember 1877 på Skatval i Nord-Trøndelag, død 27. november 1950) var en norsk lærer og politiker (V).
Han vokste opp på slektsgården Nordre Røkke (Rykkja) på Skatval som sønn av Ole Pedersen Røkke og Anne Jensdatter Røkke. Blant hans søsken var lærer og ordfører Johan Peter Røkke og folkehøyskolestyrer Olav Røkke.
Han avla høyere lærerprøve ved Levanger lærerskole i 1900, foretok studiereiser til Berlin og Zürich, tok artium på Voss i 1918 og filosofikum i 1919. I 1922 studerte han norsk ved Det Kongelige Frederiks Universitet og psykologi ved Universität Leipzig. Han var lærer i Kvæfjord, Åsen, Trøgstad og Stangaland før han i 1911 ble overlærer ved Notodden lærerskole. I 1940 ble han ansatt av Administrasjonsrådet som lektor ved Kristiansand lærerskole, som flyttet sin virksomhet til Notodden senere samme år. I 1945 flyttet skolen tilbake til Kristiansand, hvor Røkke var lektor frem til 1947.Han var engasjert i ungdomslags- og mållagsarbeid. Han var innvalgt i Notodden bystyre 1919–1937, varaordfører 1931–1932 og Notoddens ordfører 1933–1937. Røkke var Venstres 1. varamann til Stortinget fra kjøpstedene i Telemark og Aust-Agder fylker (Notodden, Skien, Porsgrunn, Brevik, Kragerø, Risør, Arendal og Grimstad) i perioden 1928–1930; han møtte i noen uker for stortingsmann Jonas Pedersen våren 1928.


== Referanser ==


== Eksterne lenker ==
(no) Jens Røkke hos Norsk senter for forskningsdata
Mekatronikk

Mekatronikk er en tverrfaglig disiplin innen ingeniørfag som kombinerer mekanikk, elektronikk, datateknikk, reguleringsteknikk, og systems engineering design i utvikling og produksjon av nyttige nye produkter.
Citadelle de Besançon

Citadelle de Besançon (citadellet i Besançon) i Bourgogne-Franche-Comté er et av den franske militæringeniøren Vaubans fremste byggverk. Citadellet dekker 11 hektar på toppen av Mount Saint-Étienne, en av de syv åsene som omgir regionhovedstaden Besançon.
Åsen ligger i en elvekrok over elva Doubs; og får dermed en strategisk plassering som allerede de gamle romerne var oppmerksomme på. Gamlebyen ligger også på elveodden, og fra citadellet har man derfor både kontroll og utsikt over byen.
Festningen er godt bevart, og har mer enn 250 000 årlig besøkende. Dels for sin egen del, og dels fordi det ligger flere museer her: hjemmefrontmuseum, holocaustmuseum, kulturhistorisk museum, arkeologisk museum, naturhistorisk museum med zoo, akvarium, botanisk hage og besøksgård.
Festningen ble i 2008 oppført på UNESCOs verdensarvliste som en del av samlingen på 12 av «Vaubans festninger».


== Eksterne lenker ==
Offisielt nettsted 
(en) Citadelle de Besançon – kategori av bilder, video eller lyd på Commons 
Chemins de mémoire : citadelle de Besançon
Monuments historiques – Citadelles – Besançon
Lucy Walker

Lucy Walker er en britisk dokumentarfilmregissør.
Walker tok en master i språk og litteratur fra University of Oxford, før hun studerte film ved New York University.
Hun har studert fire dokumentarfilmer: Devil's Playground (2002), Blindsight (2006), Waste Land (2010) and Countdown to Zero (2010). For Waste Land ble hun nominert til en Oscar for beste dokumentarfilm.


== Eksterne lenker ==
Offisielt nettsted 
(en) Lucy Walker (director) – kategori av bilder, video eller lyd på Commons 
(en) Lucy Walker på Internet Movie Database 
(sv) Lucy Walker i Svensk Filmdatabas 
(da) Lucy Walker på Filmdatabasen 
(da) Lucy Walker på Scope 
(fr) Lucy Walker på Allociné 
(en) Lucy Walker på AllMovie 
(en) Lucy Walker hos The Movie Database
Larsnes/Gursken Fotballklubb

Larsnes/Gursken Fotballklubb (stiftet 10. oktober 2010) er en fotballklubb fra Sande kommune i Møre og Romsdal. Laget er et samarbeid mellom Larsnes Idrettslag og Gursken Idrettslag. Klubben måtte slå seg sammen til én klubb når det sammensatte laget Larsnes/Gursken rykket opp til 3. divisjon før 2011-sesongen. Dette var på grunn av regelverket mot sammenslåtte lag i nivå 4 i Norge.Klubben har to ganger kommet til første runde i cupen, første gang i 2013 da det ble 0-5 tap for  AaFK foran 1 208 tilskuere på River Plate. I 2014 ble LG eliminert av Hødd etter 2-5 også denne gangen på River Plate foran 866 tilskuere. LGs mål ble skåret av Robert Auflem Vik og Aleksander Kostopoulos Rekdal
Etter 4 år i 3. divisjon rykket LG i 2014 ned til 4. divisjon, der laget spiller i dag.


== Tabell ==


== Referanser ==


== Eksterne lenker ==
Offisielt nettsted
Liste over ordførere i Notodden

Liste over ordførere i Notodden. Notodden ble utskilt fra Heddal som en egen bykommune i 1913. I 1964 ble landkommunene Heddal og Gransherad (unntatt Jondalen) samt Rudsgrenda i Hovin slått sammen med Notodden by til den nye Notodden kommune.


== Ordførere i Notodden bykommune 1913–1963 ==


== Ordførere i Notodden kommune etter 1964 ==


== Fotnoter ==


== Referanser ==
Angus Aynsley

Angus Aynsley er en britisk/amerikansk filmprodusent, og grunnlegger av Almega Projects.
Aynsley produserte den Oscar-nominerte dokumentarfilmen Waste Land (2010).


== Eksterne lenker ==
Artikkelen har ingen egenskaper for filmpersondatabaser i Wikidata
Val-d’Oise

Val-d'Oise er et fransk departement i regionen Île-de-France. Hovedbyen er Pontoise.
Der er tre arrondissementer, 39 kantoner og 185 kommuner i Val-d'Oise.


== Se også ==
Kommuner i departementet Val-d'Oise


== Eksterne lenker ==
Offisielt nettsted 
(en) Val-d'Oise – kategori av bilder, video eller lyd på Commons 
(en) Val-d'Oise – galleri av bilder, video eller lyd på Commons  (fr)
Benjamin Glazer

Benjamin Glazer (født 7. mai 1887 i Belfast, død 18. mars 1956 i Hollywood) var en amerikansk manusforfatter, filmprodusent, foleyartist og filmregissør. Han var den første som oversatte Ferenc Molnárs teaterstykke Liliom til engelsk i 1921. Hans oversettelse ble brukt i den opprinnelige Broadwayproduksjonen, i filmversjonen fra 1930 og i alle produksjoner på engelsk inntil nylig. Den var også basisen for librettoen i Rodgers og Hammersteins Carousel, så vel som for Phoebe og Henry Ephrons manus til 1956-filmatiseringe. 
Glazer ble født i Belfast i Irland. Etter at han flyttet til USA studerte han ved University of Pennsylvania Law School og tok eksamen og ble advokat i 1906.
Glazer var en av grunnleggerne av Academy of Motion Picture Arts and Sciences. 
Han er best kjent for sitt Oscar-vinnende manus til Syvende himmel (1927) og Vår flygende korrespondent (1941). I tillegg er han blant annet kreditert for manuset til følgende: Den glade enke, Eros, Mata Hari, Farvel til våpnene, We're Not Dressing og Tortilla Flat.
Glazer regisserte også en film i 1948, Song of My Heart, en fiksjonsbiografi om Tsjajkovskij.
Glazer var gift med Sharon Lynn. Han døde av sirkulasjonssvikt i Hollywood i California i en alder av 68.


== Referanser ==


== Eksterne lenker ==
(en) Benjamin Glazer på Internet Movie Database 
(sv) Benjamin Glazer i Svensk Filmdatabas 
(da) Benjamin Glazer på Filmdatabasen 
(fr) Benjamin Glazer på Allociné 
(en) Benjamin Glazer på AllMovie 
(en) Benjamin Glazer hos The Movie Database 
(en) Benjamin Glazer hos Internet Broadway Database 
(en) Benjamin Glazer på Internet Broadway Database
Jed Rothstein

Jed Rothstein er en amerikansk regissør og filmprodusent.
Rothstein studerte antropologi ved University of California, Berkeley og film ved Columbia University. Han begynte å jobbe med dokumentarer i 1995, og har stått bak dokumentarfilmer og serier for kino og fjernsyn.
Han ble nominert til en Oscar for beste kortdokumentar for Killing in the Name (2010), en dokumentar om muslimske selvmordbombere.


== Eksterne lenker ==
(en) Jed Rothstein på Internet Movie Database 
(en) Jed Rothstein hos The Movie Database
Samogitia

Samogitia (litauisk Žemaitija, samogitisk Žemaitėjė, «lavlandet») er en av fem etnografiske regioner i Litauen.
Den største byen er Šiauliai, eller Klaipėda dersom den regnes som en del av regionen. Telšiai er hovedstad, men Medininkai (i dag Varniai) var en gang hovedstad i eldsteskapet Samogitia. De største byene er:

Šiauliai/Šiaulē (133 883 innbyggere)
Mažeikiai/Mažeikē (42 675 innbyggere)
Telšiai/Telšē (31 460 innbyggere)
Tauragė (29 124 innbyggere)
Plungė (23 436 innbyggere)
Kretinga (21 423 innbyggere)


== Eksterne lenker ==
Nettside for Samogitia
Emmy Worm-Müller

Emmy Helene Worm-Müller (født Emmy Helene Hornemann 3. mai 1875 i Strinda i Sør-Trøndelag, død 23. august 1950) var en norsk skuespiller.Hun debuterte med Olaus Olsens Theaterselskab i 1895, som Laura i Bjørnsons De nygifte. I mange år reiste hun med private turnéfortagender og etablerte seg som en frodig komedienne, særlig i norske komedieklassikere. Blant hennes roller var Ane i Geografi og kjærlighet, fru Lavinia i Det lykkelige valg, Geske i Den politiske kandestøper, madam Sørensen i Baldevins bryllup og Dobbelt-Petra i Den store barnedåpen. Hun var fast ansatt ved Trondhjems Nationale Scene 1920-26 og ved Carl Johan Teatret 1933-43. Også engasjementer ved andre teatre.
Hun medvirket i noen av de aller tidligste norske stumfilmene. Worm-Müller debuterte i 1911 i Fattigdommens forbandelse og kom deretter til sporadisk å medvirke i filmer fram til 1940-tallet. Hun gjorde sin siste filmrolle i 1942 i Rasmus Breisteins Trysil-Knut.Hun var datter av infanterikaptein i Trondhjemske brigade Johan Lebrecht Hornemann og hustru Helene Sophie Thrane. Hun ble født på gården Vestre Fagerli på Bakkaunet i Lade sogn. Da hun ble konfirmert, bodde de i Qvalegården i Dronningens gate i Trondhjem. Hun giftet seg med journalisten Jacob Worm-Müller (1866–1911). De fikk døtrene Helene Ulrikke Amalie Hornemann Worm-Müller og Anna Maria Hornemann Worm-Müller.


== Filmografi ==

1911 – Fattigdommens forbandelse

1911 – Bondefangeri i Vaterland

1912 – Hemmeligheden

1924 – Til sæters

1927 – Syv dager for Elisabeth

1933 – En stille flirt

1938 – Bør Børson Jr.

1939 – De vergeløse

1942 – Trysil-Knut


== Referanser ==


== Eksterne lenker ==
(en) Emmy Worm-Müller på Internet Movie Database 
(no) Emmy Worm-Müller hos Sceneweb 
(en) Emmy Worm-Müller hos The Movie Database